Exeter City FC

Exeter City Football Club je profesionalni nogometni klub smješten u gradu Exeter, grofovija Devon, Engleska. Trenutno nastupa u League Two, četvrtom rangu engleskog nogometa. Historija Klub je osnovan 1901. godine kao St. Sidwell's United. Sadašnji naziv usvaja tri godine kasnije. Sa takmičarskim nogometom počinje u sezoni 1908/09, kada ulazi u Southern League. Mnogi poznati timovi su tada igrali u tom takmičenju, pa je tako Exeter igrao protiv Southamptona, Watforda, Crystal Palaca, Queens Park Rangersa, West Ham Uniteda. Prvu sezonu je završio na šestoj poziciji. Jedan od najvažnijih događaja u historiji kluba je turneja po Južnoj Americi. Početkom 20. vijeka engleska nogometna federacija imala je veliki utjecaj na svjetski nogomet. Tako je često organizovala turneje koje su promovisale nogomet. Nekoliko timova, među kojima su Tottenham Hotspur, Nottingham Forest i Southampton su odbili južnoameričku turneju, a 1914. godine Exeter City je pristao da otplovi na drugi kraj svijeta i odigra niz mečeva tokom tog putovanja. Petnaest nogometaša i čelnici kluba sa suprugama su krenuli brodom iz Southamptona na putovanje koje je trajalo 20 dana. Planirano je da se utakmice odigraju u Argentini, ali je tokom putovanja raspored modifikovan pa je Exeter ugovorio i neke mečeve s brazilskim klubovima. Tokom boravka u Argentini su odigrali osam mečeva, ostvarili su šest pobjeda, te po jedan remi i poraz. Potom odlaze u Brazil, gdje su odigrane još tri utakmice. Član Football League je bio od 1920. do 2003. godine. Potom pet sezona provodi u Conference National. U sezoni 2008/09. uspjeva da izbori promociju u League Two. Tradicionalne boje kluba su crvena i bijela. Od osnivanja domaće utakmice igra na stadionu St James Park. Uspjesi Third Division South (1): 1932/33. Fourth Division (1): 1989/90. Third Division South kup (1): 1933/34. Reference Vanjski linkovi Službeni sajt Exeter City na Soccerbase Exeter City na Transfermarkt